laion/Wikipedia-Exotic huggingface dataset:
המדיום הוא המסר

המדיום הוא המסר (באנגלית: "The medium is the message") הוא ביטוי שטבע הפילוסוף מרשל מקלוהן ב־1964. הביטוי מתייחס לכך שלא תוכן התקשורת, כלומר "המסר", הוא המכריע בהתקבלותה ובהשפעתה, אלא אופיו וסוגו של אמצעי הקישור, "המדיום". הביטוי והתפיסה מאחוריו היו מהפכניים לשעתם ושינו את האופן שבו התקשורת מובנת. המונח צבר פופולריות גם בעקבות ספרם של מקלוהן ושל המעצב קוונטין פיוֹרי מ־1967, "The Medium is the Massage", ששמו היה משחק מילים שנגזר מהביטוי. מקלוהן היה הראשון שהגדיר את המעבר החברתי והתרבותי ל"חברה אלקטרונית", שהחל להתרחש עם ההתפתחויות התקשורתיות במחצית השנייה של המאה ה־20.  על פי מקלוהן, הכלי (מדיום) שבו נעשה שימוש לצורך העברת מסר, משולב בתוך המסר עצמו, ושילוב זה הוא בעל השפעה בלתי נפרדת על מהותו ותפיסתו של המסר בקרב הקהל שאליו הוא מיועד. מקלוהן טוען כי המכונה, ולא מוצריה, היא שמשפיעה על האדם ועל סביבתו החברתית. כדי להסביר זאת הוא מתאר שלושה שלבים עיקריים: השלב השבטי, שבו לא קיימת טכנולוגיה, התקשורת בין אדם לחברו מפותחת, ויש תחושה של "יחד", שבטיות. שלב הפרישה מן השבט, המתרחש עקב התפתחות הכתב, הדפוס והקריאה. פעולות אישיות מביאות אז לניכור, אינדיבידואליזם. אלה פעולות שדורשות חשיבה מעמיקה, משמעת עצמית, סבלנות ודחיית סיפוקים. מדורת השבט החדשה (הטלוויזיה) יוצרת תחושת אחדות מחודשת. טלוויזיה אחת בבית גורמת לכינוס של כל המשפחה שוב יחד ולהיווצרות תחושה של כפר גלובלי, מתוך צפייה משותפת באירועים שהתרחשו במקומות רחוקים. בשלב זה לא קיימים עוד לכאורה מרחקים, בזכות התפתחותה של הטכנולוגיה. מקלוהן היה אבי הגישה הטכנולוגית, שעיקרה הוא הטענה שטכנולוגיות תקשורתיות חדשות משפיעות על בני אדם ועל התנהגותם. הוא טען כך בשנות ה־60, כאשר הטלוויזיה החלה לפרוח בעיקר בארצות הברית ובאירופה. הוא תיאר שתי השפעות שהביאה הטלוויזיה: אחווה משפחתית ותחושה של יחד, שבטיות. הטלוויזיה גם נתנה תחושה של שיתוף עולמי, שלו העניק מקלוהן את הכינוי "כפר גלובלי". כל אחד יכול לדעת בזכות הטלוויזיה או הרדיו מה קורה ביבשת רחוקה ממנו (כמו הנחיתה הראשונה על הירח) ולהיות מאוחד עם העולם. פעולה באמצעות צילומים מהירים ומקוטעים, ובשידור חי ככל האפשר. בעקבות העובדה כי הטלוויזיה היא מוצר זול יחסית, היא נמצאת כיום כמעט בכל בית ובכך יש חזרה לשלב השני של מקלוהן (הפרישה מהשבט) אשר מדבר על ניכור, התבודדות ואינדיבידואליזם. מרשל מקלוהן, המדיום הוא המסר, דן כספי (עורך), תקשורת המונים: זרמים ואסכולות מחקר – מקראה, האוניברסיטה הפתוחה, 1995 Ferrier, Jean Louis (1999), Art of the 20th Century, Edition du Chene, Turin, p. 611. Britannica multimedia 99,CD-ROM, Mcluhan, Britannica, 1999. Marshall McLuhan: "The Medium is the Message" לפי בנו של מקלוהן באתר המוקדש לאב, כותרת זו הייתה טעות דפוס שמצאה חן בעיני אביו והוא החליט להותירה על כנה.
איי פראטאס

איי פראטאס או איי דוֹנגשה (באנגלית: Pratas Islands) הם אטול בצפון־מזרח ים סין הדרומי, כ־340 קילומטרים דרומית להונג קונג, המורכבים משלושה איים קטנים. שטחם היבשתי הכולל עומד על כ־2.4 קילומטרים רבועים, כולל לגונה בשטח של 0.64 קילומטר רבוע. האיים נתונים תחת סכסוך מדיני של שליטה כאשר סין טוענת לריבונות אך בפועל הם נשלטים על ידי טאיוואן אשר מפעילה אותם כפארק לאומי. מדיה וקבצים בנושא איי פראטאס בוויקישיתוף ערך זה הוא קצרמר בנושא איים ובנושא סין. אתם מוזמנים לתרום לוויקיפדיה ולהרחיב אותו.
ההפגנות נגד סין בווייטנאם (2014)

ההפגנות נגד סין הם סידרה של הפגנות, שקטות בתחילה ואחר כך מלוות באלימות, נגד מדיניות ההתפשטות הטריטוריאלית של סין, שנערכו במספר מקומות בווייטנאם במאי 2014. מה שהצית את ההפגנות היה הצבת אסדת קידוח באזור הנמצא במחלוקת מדינית בים סין הדרומי. למרות שההפגנות היו במוצהר נגד סין הן הכילו אלמנטים של ביקורת נגד הממשל המקומי על מדיניותו מול סין כמו גם בנושאים אחרים. במחוז "בין דואונג" (אנ') שבדרום וייטנאם, שנפגע באופן הקשה ביותר בהפגנות, מתוך 351 מפעלים שניזוקו, נבזזו או שהושמדו כליל, 14 בלבד היו בבעלות תאגידים סיניים. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא ההפגנות נגד סין בווייטנאם בוויקישיתוף ערך זה הוא קצרמר בנושא וייטנאם ובנושא פוליטיקה. אתם מוזמנים לתרום לוויקיפדיה ולהרחיב אותו.
חוסם

חוסם (באנגלית: Jammer) הוא מכשיר המסוגל לשדר אותות רדיו אשר באופן מכוון, חוסם, מפריע או מתערב בתקשורת חוקית כגון שיחות טלפונים ניידים (אנ'), הודעות טקסט, מערכות GPS, ו Wi-Fi. בארצות הברית חוסמים אינם חוקיים לשווק, מכירה ושימוש. רשות התקשורת הפדרלית אף הציעה ביוני 2014 תביעה על סך כ-35 מיליון דולר (המקסימום האפשרי על פי החוק) לחברה סינית (C.T.S Technology Limited) שמכרה חוסמים בארצות הברית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. NOTICE OF APPARENT LIABILITY FOR FORFEITURE AND ORDER ILLEGAL MARKETING OF SIGNAL JAMMING DEVICES, באתר הפדרלי של ה-FCC, יוני 2014 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
סבופלורן

סבופלורן (Sevoflurane) הוא אתר הלוגני בעל ריח מתוק שמשמש כחומר הרדמה. זהו אחד מחומרי ההרדמה הנדיפים הנפוצים ביותר. הוא משמש להשראת הרדמה, וכן הוא פופולרי עבור הרדמת ילדים משום שהוא אינו גורם לדיכוי של המערכת הקרדיווסקולרית. מדיה וקבצים בנושא סבופלורן בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
החוג המנוגד

באלגברה מופשטת ובפרט בתורת החוגים, החוג המנוגד (Opposite ring) של חוג נתון הוא חוג בעל אותו מבנה חיבורי, עם פעולת הכפל בחילוף המשתנים. המעבר לחוג המנוגד מעביר מודולים שמאליים לימניים, ולהפך, ובכך מראה שלשני המושגים יש אותה תאוריה. יהי חוג ( R , + , ⋅ ) {\displaystyle (R,+,\cdot )} . נסמן ב- R o p {\displaystyle {R}^{op}} את החוג ( R , + , ∗ ) {\displaystyle (R,+,*)} , בו פעולת הכפל * היא הפעולה a ∗ b = b ⋅ a {\displaystyle a*b=b\cdot a} , כלומר היפוך הפעולה של החוג R {\displaystyle R} . בדיקה ישירה מראה שזהו חוג, המכונה החוג המנוגד של R {\displaystyle R} . אם A {\displaystyle A} היא אלגברה, אז A o p {\displaystyle {A}^{op}} נקראת האלגברה המנוגדת של A {\displaystyle A} , והיא זו שמתקבלת משינוי מבנה החוג כמוסבר לעיל. ( R o p ) o p = R {\displaystyle ({R}^{op})^{op}=R} . כל חוג אנטי-איזומורפי לחוג המנוגד שלו. חוג שיש לו אנטי-אוטומורפיזם הוא איזומורפי לחוג המנוגד. בפרט, חוג עם אינוולוציה איזומורפי לחוג המנוגד שלו. אם R {\displaystyle R} חוג קומוטטיבי, אז R o p = R {\displaystyle {R}^{op}=R} . לכל אלגברה R {\displaystyle R} מעל שדה F {\displaystyle F} , יש הומומורפיזם R ⊗ F R op → End F ⁡ ( R ) {\displaystyle R\otimes _{F}R^{\operatorname {op} }\rightarrow \operatorname {End} _{F}(R)} אל חוג האנדומורפיזמים. אם R {\displaystyle R} אלגברה פשוטה מרכזית, זהו איזומורפיזם, המראה ש(המחלקה של) החוג המנוגד מהווה את האיבר ההפכי בחבורת בראואר. מכפלה טנזורית חבורת בראואר
באלינט

בַּאלִינְט הוא שם משפחה הונגרי (בהונגרית: Bálint). האם התכוונתם ל... אימרה באלינט (כלכלן) (במקור בלאייר; 1873–1943) – היה כלכלן, סופר ועיתונאי הונגרי (יהודי מומר). אחיהם של הנוירולוג רז'ה באלינט ושל האדריכל זולטאן באלינט אימרה באלינט (עיתונאי) (במקור אוסטררייכר; 1896–1953) – היה סופר ועיתונאי יהודי-הונגרי. אחיינו של לאיוש באלינט ג'רג' באלינט (סופר) (במקור בראונר; 1906–1943) – היה סופר, עיתונאי, מבקר ומתרגם יהודי-הונגרי ג'רג' באלינט (שחקן) (במקור בק; 1906–1995) – היה שחקן, במאי ומנהל תיאטרון יהודי-הונגרי זולטאן באלינט (במקור בלאייר; 1871–1939) – היה אדריכל יהודי-הונגרי, אחיהם של הנוירולוג רז'ה באלינט ושל הכלכלן אימרה באלינט, וסבו של השחקן אנדראש באלינט ינה באלינט (במקור ברגר; 1889–1945) – היה סופר יהודי-הונגרי בתחום האמנות ומבקר אמנות לאיוש באלינט (עיתונאי) (במקור אוסטרייכר; 1869–1926) – היה עיתונאי, עורך עיתון ועורך דין יהודי-הונגרי לאיוש באלינט (מבקר אמנות) (במקור בלייר; 1886–1974) – היה מבקר אמנות, מחזאי, סופר, מתרגם ספרותי ויחצן יהודי–הונגרי מייקל באלינט (1896–1970) – היה פסיכואנליטיקאי הונגרי-בריטי (יהודי מומר) קבוצת באלינט – מסגרת של קבוצת דיון ותמיכה המיועדת לרופאים ומקצועות טיפול דומים, ומתמקדת ביחסי מטפל-מטופל באוריינטציה פסיכואנליטית טיפול קצר מועד ממוקד על פי באלינט – גישה טיפולית ברוח הפסיכואנליזה, שפותחה בשנות ה-60 ענת באלינט – עיתונאית וחוקרת תקשורת ישראלית רז'ה באלינט (רופא) (במקור בלאייר; 1874–1929) – היה רופא, פנימאי, נוירולוג, יהודי-הונגרי מנהל קליניקה, פרופסור באוניברסיטה סינדרום באלינט – הפרעה נוירולוגית שאובחנה על ידי הנוירולוג האוסטרו-הונגרי רז'ה באלינט ונקראת על שמו רז'ה באלינט (צייר) (במקור ברגר; 1885–1945) – היה צייר וגרפיקאי יהודי-הונגרי. אחיו של הסופר ינה באלינט
אלקמן

אלקמן היה המשורר הלירי הראשון ביוון העתיקה. פועלו מתוארך למאה השביעית לפנה"ס. התפרסם ביצירות ליריות מקהלתיות. מוצאו של אלקמן אינו ברור אך משוער שהיה במקורו לידי מהעיר סרדיס שבמערב אסיה הקטנה, הוא הובא לספרטה כעבד אך שוחרר כעבור זמן על ידי משפחה שרכשה אותו בשל כישוריו ואיכויותיו הליריות. אלקמן הוא הנציג הקדום ביותר של הקאנון האלכסנדרוני, שבו מככבים תשעה משוררים ליריים מובילים, ובכללם סאפפו, אנאקראון, פינדארוס ועוד. במחצית המאה ה-19 נחשף פפירוס באחת הפירמידות המצריות ובו 100 טורי יצירה לירית משל אלקמן בשם "פרתניאון", כלומר שיר שבוצע על ידי מקהלה של נשים בתולות ("פרתנוס" ביוונית פירושו בתולה). שירים מהסוג הזה הושרו בחגיגות דתיות, ובכללם מרומזים יחסים לסביים בין הנערות של ספרטה. פרסום השירים מסוג זה די מפתיע נוכח השמרנות הספרטאית. פרט לפפירוס שנמצא במאה התשע עשרה, מבין יצירותיו של אלקמן נותרו 6 חיבורים ליריים, והללו מכילים בין חמישים לשישים המנונים, אך גם אלה אבדו בתקופת ימי הביניים, ומה שידוע לנו על אלקמן מתמצה בציטוטי יצירתו המשובצים אצל מחברים אחרים. המלחין יחזקאל בראון חיבר את אלקמן, יצירה למקהלת גברים א-קאפלה על פי פרגמנטים של אלקמן. מבחר מקיף מיצירתו של אלקמן, כולל הערות, מצוי בספרו של שמעון בוזגלו: שַד לילה שחור, 2006. מדיה וקבצים בנושא אלקמן בוויקישיתוף תמונה של חלק מהפפירוס באתר ספריית אוניברסיטת הרווארד אלקמן, באתר אנציקלופדיה בריטניקה (באנגלית) אלקמן, באתר Discogs (באנגלית) כינוי כללי לעבודה בלתי גמורה בתחום הספרות, האמנות, מוזיקה, וכדומה. על השמרנות היחסית בספרטה ראו: הומוסקסואליות ביוון העתיקה שַׁד לילה שחור, השירה הלירית היוונית בראשיתה, תרגום:שמעון בוזגלו ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גביע דייוויס 1932

אתגר הטניס הבינלאומי 1932 (באנגלית: 1932 International Lawn Tennis Challenge) הייתה התחרות ה-27 במניין של מה שנודע היום כ"גביע דייוויס". מחזיקי הגביע היו נציגי צרפת ומשחק הגמר נערך בפריז. לתחרות נרשמו 30 נבחרות שחולקו ל-2 בתים- "בית אמריקה" ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת ארצות הברית ניצחה את נבחרת גרמניה. המשחק על התואר נערך ב-29–31 ביולי 1932 בפריז, צרפת. נבחרת צרפת שיחקה נגד נבחרת ארצות הברית וניצחה עם תוצאה 2:3. בכך היא זכתה בתואר בשנה השישית ברציפות. בית זה כלל 8 נבחרות שחולקו ל-2 תת-בתים. תת-הבית הצפוני כלל גם נבחרת אוסטרליה. בתת-הבית הדרומי, ברזיל זכתה ב-2 ניצחונות טכניים על צ'ילה ופרגוואי. במשחק על ראשות הבית, ארצות הברית ניצחה את ברזיל עם התוצאה 5:0. הבית כלל 22 קבוצות, כולל יפן, מצרים והודו הבריטית. לאחר משחקים מוקדמים החלו משחקי רבע הגמר. המשחק בין מנצחי הבתים התקיים בפריז, צרפת במהלך 22–24 ביולי 1932. נבחרת ארצות הברית ניצחה את גרמניה עם התוצאה 2:3. מדיה וקבצים בנושא גביע דייוויס 1932 בוויקישיתוף נתונים על התחרות
חוקים (כתב עת)

כתב העת חוקים הוא כתב עת משפטי של הפקולטה למשפטים באוניברסיטה העברית בירושלים. כתב עת זה נוסד בשנת 2009, ומתמקד בהערות והצעות לחקיקה. כתב העת נוסד עקב התחושה כי השיח האקדמי בישראל אינו מפותח דיו בנושאי חקיקה, וכן כדי לחזק את הקשר בין כתיבה אקדמית תאורטית לבין יישומה בהקשר של ניסוח חקיקה. כתב העת "חוקים" רואה אור פעמיים בשנה, בדפוס ובגרסה אלקטרונית. הגיליון הראשון פורסם בדצמבר 2009. עד מאי 2023, פורסמו 17 גיליונות. כתב העת "חוקים" מתנהל לפי המודל של כתבי עת סטודנטיאליים אמריקניים, דוגמת "Harvard Law Journal", קרי: ניהולו ועריכתו הן סטודנטיאליות לחלוטין. עורכי וחברי מערכת כתב העת הם סטודנטים מובילים הלומדים בפקולטה. כל שלב בדרך לפרסום מאמר - החל מבחירתו, ניהול תהליך השיפוט ועריכתו הטכנית - מתבצע על ידי סטודנטים. עם זאת, המאמרים המתפרסמים בכתב העת עוברים ביקורת של קוראים חיצוניים (peer review), כנדרש מכל מאמר מדעי. בכתב העת מתפרסמים מאמרים של טובי המשפטנים בארץ. בין היתר ניתן למצוא פרסומים של: פרופ' ברק מדינה, ד"ר ענת הורוביץ, פרופ' שחר ליפשיץ, ד"ר משה גלברד ועוד. ייחודו של כתב עת זה מגיע, בנוסף, מכתב העת שמתקיים לצידו "חוקים בקצרה" - כתב העת המקוון של מערכת כתב העת "חוקים". כתב עת זה שונה במהותו מכתב העת העיקרי: הוא אינו יוצא לאור בדפוס, ומטרתו היא לפרסם הערות קצרות לענייני חקיקה אקטואליים, תוך מתן תגובה אקדמית מהירה (יחסית לזו המתבצעת בכתבי עת דוגמת "חוקים ו"משפטים") להצעות חקיקה שעולות על סדר היום הפוליטי. אתר האינטרנט הרשמי של חוקים
חורבת חכלילי

חורבת חכלילי היא חורבה הנמצאת בסמוך לכביש הגישה להתנחלות בת עין. חורבת חכלילי הוא שמה העברי של ח'רבת הילאל - שם שהשתמר אלפי שנים. במקום, אותו חפר הארכאולוג דוד עמית, התגלו שרידי חווה חקלאית מתקופת בית שני. נמצאו במקום כלי אבן - שאינם מקבלים טומאה, שרידי מבנים ומבנה מקווה טהרה גדול שנחצב כמערה. במדרגות היורדות אל המקווה יש בסיס של קיר המפריד בין היורדים לטבול במקווה, לאלו העולים מן הטבילה. כל אלו מעידים ככל הנראה על כך שתושבי המקום שמרו על הלכות טומאה וטהרה. שרידי שרפה גדולה מעידים על סופה של החווה בזמן מרד בר כוכבא. ייתכן שבתקופת מרד בר כוכבא התחבאו שם מורדים, וכעונש נשרף המקום. ייתכן גם שהמקום נשרף לאחר מרד בר כוכבא על ידי הרומאים. בתקופה מאוחרת יותר נבנתה באתר גת גדולה מהתקופה הביזנטית. הגת מרוצפת בפסיפס בתוספת בורות לאגירת יין. בסביבת האתר כמה אתרי קבורה, גתות ובורות מים המעידים ככל הנראה על התיישבות יהודית במקום לאורך השנים. מידע על החורבה(הקישור אינו פעיל) באתר היישוב בת עין פרטים על חירבת הילאל ותמונה מחירבת חכלילי (הילאל), באתר ההנצחה והמורשת בכפר עציון
כיכר אומיה

כיכר אומיה (בערבית: ساحة الأمويين, תעתיק מדויק: סאחת אלאֻמַוִיִין) היא כיכר מרכזית וחשובה בחלקה הצפון-מערבי של דמשק, בירת סוריה. הכיכר מחברת מספר רחובות וכבישים חשובים. היא קרויה על שם ח'ליפות אומיה, שדמשק הייתה בירתה. כיכר אומיה מחברת מצפון ועם כיוון השעון את הרחובות הבאים: רחוב עדנאן אל-מלכי, רחוב מהדי בן ברקה, רחוב שוכרי אל-קוותלי (המהווה המשך לכביש הישן לכיוון ביירות), רחוב באסל אל-אסד, רחוב פאיז מנצור (אשר מגיע לנמל התעופה ומתחבר לכביש 7 המהיר), לכביש ביירות-דמשק ורחוב ג'ווהרלל נהרו. הכיכר כוללת שני מפלסים, וחלק מהכבישים עוברים מתחת לכיכר עצמה, בהם החיבור בין כביש ביירות, רחוב פאיז מנצור ורחוב שוכרי אל-קוותלי. מדרום לכיכר ובצמוד לה עובר נהר הברדה, העובר לאורך כביש ביירות וממשיך לרחוב שוכרי אל-קוותלי. הכיכר כוללת מספר מבנים ואתרים חשובים סביבה, בהם בית האופרה של דמשק, בניין הטלוויזיה הסורית, בניין המטה הכללי של סוריה, הספרייה הלאומית אל-אסד, משרד ההגנה ומלון שרתון דמשק. בנוסף, מכיוון מערב משתרע פארק תשרין (בו עובר נהר הטורה), ומצפון פארק אומיה. מכיוון דרום-מזרח מזדקר פסל "חרב אומיה", אשר נבנה בשנת 1954 לציון ח'ליפות אומיה. הכיכר ממוקמת בלב האזור האמיד של דמשק, ובסביבתה משרדי ממשלה רבים ומבנים השייכים לאוניברסיטת דמשק. במהלך החודשים הראשונים של מלחמת האזרחים בסוריה נערכו בכיכר מספר הפגנות בדומה לכיכרות מרכזיות בערים נוספות ברחבי סוריה. מדיה וקבצים בנושא כיכר אומיה בוויקישיתוף על שם הטיס פאיז מנצור שהופל על ידי חיל האוויר הישראלי בשנת 1970.
ורה (נהר)

ורה (בגרמנית: Werra) הוא נהר במרכז גרמניה, יובלו הימני של הנהר וזר, אליו מתנקז יחד עם נהר הפולדה באזור העיר האן-מינדן, אשר בסקסוניה התחתונה. העמק בו זורם הנהר הוא הגבול הטבעי בין הרי רן לבין יער תורינגיה. בין הערים המרכזיות לאורך הנהר ניתן למנות את מיינינגן, אשווגה, ויצנהאוזן והאן-מינדן. מדיה וקבצים בנושא ורה בוויקישיתוף ורה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של גרמניה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
איזר (נהר בגרמניה)

איזָר (בגרמנית: Isar) הוא נהר הזורם בחבל טירול באוסטריה ובמדינת בוואריה בגרמניה. מוצאו של הנהר ברכס קרוונדל בחלק האוסטרי של הרי האלפים, והוא נכנס לגרמניה באזור העיירה מיטנוואלד. בהמשך הוא זורם דרך הערים באד טלץ, מינכן ולנדסהוט בטרם הוא נשפך אל נהר הדנובה סמוך לעיירה דגנדורף. אורכו של האיזר 295 קילומטרים, והוא הרביעי באורכו בבוואריה; הדנובה, האין, והמיין ארוכים ממנו. איזר נחשב ליובל השני בחשיבותו לנהר הדנובה. הנהר מתנשא בגובה של 1,750 מטר בקארוונדלבייג', רק צפונית מזרחית לאינסברוק, אוסטריה, והוא עובר מערבה ואז חוצה צפונה אל גרמניה במעבר שרניץ. הנהר שם זורם דרך ערוץ עמוק ששימש את הרומאים הקדומים, שקראו לו פורטה קלאודיה. קו רכבת וכביש עוברים כעת את הערוץ. כשהוא פונה שוב מזרחה וצפונה, מגיח האיזר על המישור הבווארי וזורם צפונית-מזרחית דרך מינכן. הוא נכנס לדנובה במורד הזרם מרגנסבורג. מקור שמו של הנהר במילה "מים עמוקים" בשפות אירופיות עתיקות, אשר בהמשך הפכו ל"מים קפואים" בשפות גרמאניות. ברחבי אירופה ניתן למצוא מספר נהרות עם שמות דומים, לדוגמה האיזר בצרפת, ייזרה בצ'כיה, אייסל בהולנד ועוד. יובליו הגדולים ביותר של האיזר הם הנהרות אמפר ולויסאך, ולאורכו מספר איים קטנים, כשהמוכר בהם הוא "אי המוזיאון" במינכן, עליו ממוקם המוזיאון הגרמני. הנהר שימש כנתיב סחר חשוב עוד בימי קדם, בין השאר לשינוע בולי עץ לענף הבניה. הרומאים היו הראשונים שבנו גשרי עץ מעל הנהר. החל מהמאה ה-17 שימש הנהר להעברת סחורות ונציאניות לווינה ובודפשט דרך הדנובה. כמו כן פעלו לאורך הנהר מספר טחנות קמח שהופעלו בכוח זרימת המים. באוקטובר 1946, בעקבות הוצאתם להורג של פושעי מלחמה נאצים כגון יואכים פון ריבנטרופ, האנס פרנק, וילהלם קייטל ואחרים, פוזר אפרם מעל מימי הנהר. החל מראשית המאה ה-20 משמש הנהר לייצור חשמל, ולאורכו נבנו תעלות רבות, אשר בין השאר פגעו במערכת האקולוגית שלו. בעשורים האחרונים נעשו מאמצים לשקם את הנהר. מדיה וקבצים בנושא איזר בוויקישיתוף Tourist Information: Sights of Munich (Isar) איזר, באתר אנציקלופדיה בריטניקה (באנגלית) Editors of Encyclopaedia Britannica, Isar River, Europe, ENCYCLOPAEDIA BRITANNICA
לוט וגארון

לוט וגארון (בצרפתית: Lot-et-Garonne, באוקסיטנית: Òlt e Garona) הוא מחוז בדרום צרפת, בחבל אקיטן החדשה. המחוז קרוי על שם הנהרות לוט וגארון. המחוז נוצר יחד עם עוד 82 מחוזות נוספים ב-4 במרץ 1790, התרחשות המהפכה הצרפתית, מתוך גסקוניה וגוויין. כמה קנטונים של אז'ן הופרדו מהמחוז וצורפו למחוז טארן וגארון ב-1808. המחוזות הסמוכים ללוט וגארון הם: ז'ירונד, דורדון, לוט וטארן וגארון. עד סוף שנת 2015 השתייך המחוז לחבל אקיטן. מוקד תיירות במחוז, הוא "השביל הירוק" (Voie verte) לאורך תעלת גארון. לפי מפקד 2011, 6% מכלל הבתים במחוז הם דירות נופש, ובאזורים מסוימים אחוזי דירות הנופש מגיעים עד ל-10 אחוזים ויותר מכלל הדירות. בקומונה Réaup-Lisse‏ 21.8% מכלל הדירות הם דירות נופש. החקלאות הייתה מרכיב מרכזי בכלכלת המחוז. ב-1856, 68% מתושבי המחוז התפרנסו מחקלאות, ב-1946 יותר ממחצית מתושבי המחוז היו תלויים בחקלאות למחייתם ומספר גבוה אף יותר עבדו בתחום. אולם כיום, רק 2.6% מכלל תושבי המחוז הם חקלאים (נכון ל-2011, לא כולל העסקה עונתית), לעומת 3.3% ב-2006, ירידה של כרבע ממספר החקלאים. במקביל גודל המשקים גדל, מ-20 הקטארים ב-1979 ל-33 הקטרים ב-2005, אך מספר המועסקים בחקלאות פחת מ-5.9% ב-2006 ל-4.8% ב-2011. נקודה מעניינת היא, שלמרות שבאופן כללי שטח המשקים גדל, הרי שאחוז המשקים הקטנים (מתחת ל-5 הקטארים) נשאר יציב לאורך השנים. משקים אלו, המגדלים בשיטת הפוליקולטורה, נשארו נאמנים לצורת הגידול הוותיקה, ולא גדלו לאורך השנים. מדיה וקבצים בנושא לוט וגארון בוויקישיתוף אתר האינטרנט הרשמי של לוט וגארון אתר האינטרנט הרשמי של לוט וגארון פירוט תוצאות מפקד האוכלוסין במחוז לוט וגארון (בצרפתית) http://www.insee.fr/fr/themes/comparateur.asp?codgeo=com-47221
אז'ן

קומונת אז'ן (בצרפתית: Agen) היא בירת מחוז לוט וגארון בחבל אקיטן החדשה שבדרום-מערב צרפת. העיר שוכנת על גדתו המזרחית של נהר הגארון בסמוך לתעלת גארון, 135 ק"מ דרומית-מזרחית לבורדו. במטרופולין של אז'ן מתגוררים (נכון ל-2011) 111,011 תושבים. מקור שם העיר מהמילה הלטינית Aginnum, ששורשה מהמילה הקלטית agin שמשמעותה "צוק, גובה", ומקורה מהאופידום של מנזר מבודד. בעיר שוכנת קתדרלת אז'ן בת המאה ה-12, הקתדרלה היא אחת הקתדרלות העתיקות הבודדות בצרפת בעלות ספינה כפולה. המבנה הוכרז כאתר מורשת עולמית והיא מהווה חלק מדרך סנטיאגו. אז'ן ידועה כ"בירת השזיפים היבשים". צלבנים הביאו את הפרי לאזור במאה ה-11 מאגן הים התיכון, וכיום העיר מייצרת כ-35,000 טון שזיפים מדי שנה. השזיפים היבשים נאכלים כקינוח לאחר הסעודה, כשהם מושרים בארמניאק. עדויות להתיישבות יהודית בעיר קיימת מהמאה ה-12, מרביתם הוגלו ב-1306, אולם הקהילה חזרה להתקיים ב-1315 ו-"Rue des Juifs" (רחוב היהודים) קיים מאז עד היום. במהלך מלחמת העולם השנייה נמלטו כ-2,500 יהודים לעיר, אולם גם ממנה נעצרו ונלקחו יהודים למחנות ההשמדה, מרביתם בליל ה-26 באוגוסט 1942, אז נשלחו למחנות הריכוז מהעיר כ-385 יהודים, מתוכם 282 שנשלחו לאחר מכן לאושוויץ. ב-1968, כ-600 יהודים התגוררו בעיר, אולם מרביתם יוצאי צפון אפריקה. כיום קיים בית כנסת פעיל בעיר. במלאת 70 שנה לגירוש 385 היהודים מהעיר, הוצגה תערוכה בעיר שעסקה בנושא. לעיר ברית ערים תאומות עם הערים: ארצות הברית קורפוס כריסטי, טקסס, ארצות הברית ספרד טולדו, קסטיליה-לה מנצ'ה, ספרד מדיה וקבצים בנושא אז'ן בוויקישיתוף אתר האינטרנט הרשמי של אז'ן (בצרפתית) אז'ן, באתר אנציקלופדיה בריטניקה (באנגלית) אגן (צרפת), דף שער בספרייה הלאומית אז'ן, ברשת החברתית פייסבוק אז'ן, ברשת החברתית אקס (טוויטר) אז'ן, סרטונים בערוץ היוטיוב Aire urbaine 2010 d'Agen (079) Agen : 282 juifs déportés à Auschwitz, 26 rescapés SYNAGOGUES IN AGEN, FRANCE Agen. «La rafle des Juifs en Lot-et-Garonne» ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
ציר (הנדסה)

בהנדסה, ציר הוא חלק ממנגנון שבאמצעותו סובב חלק אחר של המנגנון. הציר יכול לקבע את החלק הנע לחלק יציב (באמצעות מסבים ואמצעים אחרים), או לחברו לחלקים נעים אחרים, ובכך לאפשר לו תנועה לכיוונים מסוימים. צירים הם חלקים בסיסיים במכונות רבות. לדוגמה, גלגלים מחוברים זה לזה ולמכונית באמצעות צירים המקובעים למוט, המתנגד לכוח הכפיפה ומאפשרים לגלגלים לנוע רק עם כיוון המוט. דוגמה נוספת: דלת מחוברת למשקוף קבוע באמצעות צירים, כך שהדלת תיסוב בכיוון הרצוי. המונח ציר, במשמעות אמצעי העברת אנרגיה מחלקים שונים במכונה, קיבל לאורך השנים משמעויות והשאלות שונות, כך למשל שגריר נקרא לעיתים גם "ציר". גלגל שיניים תיבת הילוכים מדיה וקבצים בנושא ציר בוויקישיתוף
התאונה בבסיס חיל האוויר המלכותי פולד

התאונה בבסיס חיל האוויר המלכותי פולד במחוז סטפורדשייר שבבריטניה התרחשה ב-27 בנובמבר 1944, במהלך מלחמת העולם השנייה. במהלכה התפוצצו אלפי טונות של תחמושת שאוחסנו בבסיס. אלו היו מן ההתפוצצויות הלא-גרעיניות הגדולות בהיסטוריה והגדולות ביותר שהתרחשו בתחומי האיים הבריטיים. באסון נספו כ-70 איש. בסיס פולד (Fauld) היה מצבור תחמושת תת-קרקעי של חיל האוויר המלכותי, שהיה ממוקם במכרה גבס לשעבר. הוא היה הגדול מסוגו בבריטניה. בשעה 11:11 בבוקר התפוצצו 3,500 עד 4,000 טון תחמושת שהיו מאוחסנים בו. אלו כללו בעיקר פצצות אוויר ממולאות בחומר נפץ מרסק, אך גם סוגים אחרים של תחמושת, לרבות 500 מיליון כדורים לנשק קל. עדי ראייה סיפרו על שתי התפוצצויות גדולות, שבעקבותיהן היתמרו לאוויר שני ענני פטרייה של עשן שחור לגובה של מאות מטרים. ההתפוצצויות הותירו במקום מכתש ענק בשטח של כ-49 דונם ובעומק של 120 מטרים. מאגר סמוך שהכיל 450 אלף מטרים מעוקבים של מים נהרס עקב ההתפוצצויות והשיטפון שנוצר עקב כך הוסיף על הנזק שגרמו. ההתפוצצויות והשיטפון גרמו הרס למבנים ורכוש ברדיוס של 1,300 מטרים מסביב לאתר האסון. חווה חקלאית שעמדה בשטח זה נהרסה כליל. נהרס גם מפעל באותו שטח, שהוצף במי השיטפון. מספר חוות נוספות ניזוקו קשות ונזק נגרם גם למבנים בכפר סמוך. מספר הנפגעים המדויק עקב האסון איננו ידוע. ככל הנראה נספו בו 70 איש. גופות 18 מהם לא נמצאו מעולם. כ-26 אנשים נספו בבסיס התחמושת עצמו - חיילים, עובדים אזרחיים וחלק מ-189 שבויים איטלקים שהועסקו בו לפני האסון. כ-37 איש נספו במפעל שהוצף. נספו גם כשבעה עובדי חוות שעבדו בקרבת אתר ההתפוצצות. עוד כ-20 אנשים נפצעו. בנוסף נספו באסון כמאתיים ראשי בקר. בסך הכל הושמד שליש ממצבור התחמושת, אך הביצורים סביב חלקיו האחרים החזיקו מעמד והם לא התפוצצו. בכך נמנע אסון חמור עוד יותר. למרות ההרס הנרחב בבסיס הוא הוסיף לשמש לאחסנת תחמושת עד לשנת 1966. בין 1967 ל-1973 אוחסנה במקום תחמושת של יחידות צבא אמריקאיות שהשתייכו לארגון נאט"ו. סיבה לאסון לא פורסמה במשך שנים לאחריו. בשנת 1974 התפרסם כי הוא אירע ככל הנראה לאחר שחייל ניסה להסיר נפץ מאחת מהפצצות שבמצבור באמצעות אזמל מתכת, תוך הפרה ברורה של הוראות הבטיחות בטיפול בפצצות. בשנת 1979 הוקפו בגדר אתר ההתפוצצויות והמכתש שנותר בו. הם כוסו מאז בצמחייה ושוכנות בהם חיות בר. הכניסה לאתר אסורה שכן עדיין קבורות בו כמויות גדולות של תחמושת, אשר לא סולקה מהמקום בשל העלות הכרוכה בפינוי שכזה. בשנת 1990 הוצבה ליד אתר התאונה אנדרטה לקורבנות האסון. לימים היא הועברה אל משתלת הזיכרון הלאומית ומוצבת בה. פיצוץ הליפקס מכתש לוכנאגר מדיה וקבצים בנושא התאונה בבסיס חיל האוויר המלכותי פולד בוויקישיתוף על ההתפוצצויות באתר ה-BBC תוכנית רדיו של ה-BBC על ההתפוצצויות, 2009 התאונה בבסיס חיל האוויר המלכותי פולד, סרטון באתר יוטיוב Sarah Moody, ‏The Fauld explosion, בבלוג של ועדת חבר העמים לקברי מלחמה, 26 ביוני 2020 (באנגלית)
לכידה (תקשורת)

לכידה הוא אפקט בתקשורת, במיוחד בתחום ה-FM. לכידה היא תופעה הקשורה לאופן פעולת מקלטי FM אשר בהם האות החזק מבין שני אותות בתדירות זהה או קרובה יהווה את הפלט לאחר פעולת רה-אפנון ("Demodulation"). לכידה טובה מוגדרת כאשר האות השני מדוכא לרמה זניחה לפני הגעה למגבל (Limiter) אשר יגרום לכך שהאות החלש לא יוגבר. כאשר האותות בעצמה קרובה או כאשר ישנה דעיכה בלתי תלויה של האותות, המקלט יכול לפתח קיטועים (אנ') כגון מכשיר סלולרי בקצה התחום שגורע קטעים מהשיחה. תקשורת AM אינה נתונה להשפעות אפקט זה ובשל כך בחרו בתעופה ותחומים נוספים להשתמש באפנון AM עבור תקשורת, וכך משדרים כמה תשדורות באותו ערוץ. בעיית קרוב-רחוק ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
לכידה

האם התכוונתם ל... לכידה (תקשורת) – תופעה הקשורה לאופן פעולת מקלטי FM לכידה (כרטיס חיוב) – פעולה בנקאית בה בעל עסק מחייב כרטיס חיוב, ובפועל מתחיל את תהליך הסליקה והעברת הכספים מחשבון בעל הכרטיס לחשבון בעל העסק ציד